Sixty8
Sixty8 ass e lëtzebuergeschen Documentaire vum Andy Bausch.

En hat de 27. September 2017 Première.

Ëm wat geet et am Film?
De Film ass en Zesummeschnëtt aus Interviewe vun Zäitzeien, Dokumenter an nogestallten Zeenen. En erzielt op eng anekdotesch Aart a Weis d'Zäit ëm an nom Mee 1968 zu Lëtzebuerg, a méi prezis tëscht 1967 an 1971. Erzielt gëtt aus Siicht vun de Schüler a Studenten. Am Ganze goufe 25 Zäitzeien interviewt, dovun dräi Fraen.

Ë. a. geet et ëm Maoisten, Hippien, d'Schülerzeitung Roud Wullmaus, d'Dany Cage Bar, d'Konsdrëffer Scheieren, de Planning familial, de Schülerstreik, asw.

Kritik 

Pablo Chimienti, Le Quotidien:
Andy Bausch n'est ni journaliste ni historien, il peut donc se permettre d'être partial et de ne faire intervenir dans le film que d'anciens jeunes révoltés et personne ayant défendu l'ordre établi [...]. Un manque qui n'enlève cependant rien à l'intérêt de son projet. Reste qu'il faut aimer le style Bausch, avec ces entretiens à rallonge, ces présentations extrêmement sommaires des interlocuteurs, ces reconstitutions, ce montage rapide [...], un aspect extrêmement bavard et un côté décalé qui cherche toujours à faire rire.

Claude Wolf, Tageblatt:
Andy Bausch hat es wiederum hervorragend verstanden, die zeitgenössische Geschichte auf verständliche Weise aufzuarbeiten. Den Zeugen und Gestaltern jener Zeit spricht er aus dem Herzen, den nachfolgenden Generationen bringt er die Ereignisse auf anschauliche Art und Weise näher. So wie man sich Geschichtsunterricht vorstellt.

Renée Wagener, Radio 100,7 a Woxx:
Stëmmt also och hei de Sproch: „Geschicht gëtt vun deene geschriwwen, déi gewonnen hunn?” An dësem Fall also vun eelere Männer, déi ëmmer nach d'Muecht iwwert de gesellschaftlechen Discours hunn? Vläicht sollt een de Bléck ewech vum Andy Bausch senger Duerstellung vun der Welt riichten, da gesäit een, datt dat eng Pyrrhus-Victoire ass.

Danièle Wecker & Sonja Kmec, Forum:
[E]ng historesch Erklärung an Interpretatioun vun enger Epoche kritt een am Bausch sengem Sixty8 net presentéiert. An typescher Bausch-Manéier hëlt een als Spectateur hei éischter Deel un enger gehuewener Bistrosronn. Ee filmescht Stilmëttel wéi de Split Screen setzt d'Charakteren (d'Zäitzeien) zesummen an d'Bild, sou datt den Androck entsteet, si géifen op hier géigesäiteg Discourse reagéieren. Dat verstäerkt d'Gefill, et géif ee mat hinnen um Staminee ze sëtzen. Dat ass u sech net wierklech ee Problem, mee et verléisst een de Film awer e bëssi onschlësseg. Ëm wat goung et dann hei eigentlech?

Kuckt och 
 Lëscht vu lëtzebuergesche Filmer

Um Spaweck 
 Den Trailer op vimeo.com
 Artikel mat Link op d'Pressemap vum Film op rtl.lu

Lëtzebuergesch Documentairen
Lëtzebuergesch Filmer
Filmer 2017
Filmer vum Andy Bausch